
R E F E R A T

privind declararea Zilei de 29 octombrie 2014 ca Ziua Muzicii de Orgă din Timişoara

            
Prin adresa nr. SC2014-022404/26.08.2014 Universitatea de Vest din Timişoara, reprezentată  prin  Rector prof. univ. dr. Pirtea Marilen Gabriel  şi Director al proiectului Ziua Muzicii de Orgă din Timişoara prof. univ. dr.  Felician Roşca, expun în valoare cele 15 orgi din oraşul Timişoara având o tractură pneumatică, cutii de suflu cu conuri, iar idealul sonor evoluează în timp de la romantic târziu până la neo-baroc.
         
Oraşul Timişoara avea în anul 1757 o orgă impozantă, cu două manuale şi pedalier, construită de Johann Henke. Această orgă era instalată în Domul din Timişoara.  Printre primele orgi instalate în Banat este firma arădeană Dangl Antal & fiul, care desfăşoară o activitate remarcabilă între 1840-1909. Dangl construieşte orgi cu tracturi mecanice, cea mai mare orgă păstrată aflându-se la Tomnatic. 
         
În ceea ce priveşte importanta educaţiei muzicale pentru orgă îl au şcolile bisericeşti de muzică, una din aceste şcoli existând deja din 1848 sub denumirea de Şcoală de cânt, care funcţiona în cartierul Fabric din Timişoara, iar ca mentor era organistul învăţător Josef Mathieu. Din anul 1845-1857 organist la Domul din Timişoara a fost Franz Limmer. O altă personalitate muzicală care a activat şi ca organist este Rudolf Kárrász (1840-1912). Acesta a activat timp de 40 de ani ca organist, pianist, dirijor de cor, compozitor şi pedagog. A compus lucrări corale şi lieduri în limba română. Martin Novacek a fost activat pe postul de capelmaistru al Domului din Timişoara şi tot odată fiind primul organist concertist care a susţinut peste 100 de orgă, în diferite oraşe cu un program avangardist.

         
Din anul 1990 odată cu reînfiinţarea Facultăţii de Muzică din Timişoara a luat fiinţă şi clasa de orgă, sub îndrumarea prof. univ. dr.  Felician Roşca. Din activitatea acestei clase remarcăm organizarea primelor concursuri de orgă din România, organizarea festivalurilor Timorgelfest, Zilele Muzicii de Orgă din Banata, Barocul în ipostaze contemporane.  

Având în vedere cele prezentate anterior propunem emiterea unei Hotărâri de Consiliul Local prin care să se aprobe declararea Zilei de 29 octombrie 2014 ca Ziua Muzicii de Orgă din Timişoara pe anul 2014 şi includerea evenimentelor legate de acest prilej pe agenda Casei de Cultură a Municipiului Timişoara din cap.67.02.50 "Cultură, recreere şi religie". Suma necesară cheltuieli organizării acestui eveniment cultural, unic în viaţa culturală din România şi în Vestul European, legată de această dată va fi de 9.000 lei. Dorim să promovăm muzica acestui minunat instrument muzical, ORGA şi prin ea un mesaj al muzicii religioase dedicat tuturor acelora care cântă, ascultă şi o apreciază.

